има промяна в името или адреса на лабораторията. Поради това приложение II към Регламент (ЕО) No 378/2005 следва да бъде съответно актуализирано.
 (6)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 378/2005 се изменя, както следва:
 1.
 Член 5, параграф 4 се заменя със следното:
 „4. Доклад за оценка не се изисква за:
 а)
 заявления за нова употреба на фуражна добавка, подадени в съответствие с член 4, параграф 1 от Регламент (ЕО) No 1831/2003, когато предложените условия за пускането на пазара на фуражната добавка попадат в обхвата на метода за анализ, представен преди това в съответствие с точка 2.6 от приложение II към Регламент (ЕО) No 429/2008 и вече оценен от РЛО;
 б)
 заявления за промяна в условията на вече съществуващо разрешително, подадени в съответствие с член 13, параграф 3 от Регламент (ЕО) No 1831/2003, когато предложените промени или нови условия за пускането на пазара на фуражната добавка попадат в обхвата на метода за анализ, представен преди това в съответствие с точка 2.6 от приложение II към Регламент (ЕО) No 429/2008 и вече оценен от РЛО;
 в)
 заявления за подновяване на вече съществуващо разрешително, подадени в съответствие с член 14 от Регламент (ЕО) No 1831/2003, когато условията за пускането на пазара на фуражната добавка попадат в обхвата на метода за анализ, представен преди това в съответствие с точка 2.6 от приложение II към Регламент (ЕО) No 429/2008 и вече оценен от РЛО.
 Независимо от разпоредбите на параграф 4 Комисията, РЛО или органът може да прецени, въз основа на основателни фактори, свързани със заявлението, че е необходимо да бъде извършена нова оценка на методите за анализ. В такива случаи РЛО уведомява заявителя за това.“
 2.
 Приложение II се заменя с текста на приложението към настоящия регламент.
 3.
 В приложение IV след заглавието „Ставки според вида на заявлението за разрешително за фуражни добавки в съответствие с Регламент (ЕО) No 1831/2003“ точка 5 се заменя със следния текст:
 „5.
 Подновяване на разрешително за фуражна добавка (член 14 от Регламент (ЕО) No 1831/2003):
 —
 Такса = компонент 2 = 4 000 EUR
 —
 Когато се прилага член 5, параграф 4, буква в): такса = 0 EUR.“
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 1 октомври 2015 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Регламент (ЕО) No 378/2005 на Комисията от 4 март 2005 г. относно подробни правила за прилагането на Регламент (ЕО) No 1831/2003 на Европейския парламент и на Съвета относно задълженията и задачите на Референтната лаборатория на Общността във връзка със заявленията за издаване на разрешителни за фуражни добавки (ОВ L 59, 5.3.2005 г., стр. 8).
 (3) Регламент (ЕО) No 429/2008 на Комисията от 25 април 2008 г. относно подробни правила за прилагане